Gautam Adani
<s>Gautam Adani (Ahmedabad, 1962) je indijski milijarder i tajkun, vlasnik Adani Grupe.</s><s>Po podacima Forbesa, Adani je za 2022. najbogatiji čovjek u Indiji a drugi izvor ga plasira za trećeg najbogatijeg na svijetu, dok je u 2021. bio peti najbogatiji čovjek na azijskom kontinentu.</s><s>Budući da je Indija među najistaknutijim rastećim novim ekonomskim silama, Adani je trenutno jedan od prvih ekonomskih aktora u državi.</s>

<s>Život 
Rođen je 1962. godine u Ahmedabadu (Gujarat) u džainskoj porodici iz sjevernog Gujarata (mjesto Tharad) od oca Šantilala Adanija i majke Šantaben Adani.</s><s>Otac mu je bio trgovac tekstila.</s><s>Nakon završetka školovanja u rodnom Ahmedabadu, upisao je trgovinske studije na Univerzitetu u Gujaratu.</s><s>Stoga ih je ubrzo napustio i odselio u Mumbaj (1978).</s><s>Jako je ga zanimalo poslovanje ali izuzev očevog tekstilnog smijera.</s><s>U metropoli je se rano dao poslu i počeo raditi kao razvrstač dijamanata za braću Mahendra (1978-1981).</s><s>U to vrijeme je osnovao je svoje posredničko poduzeće u koloniji dijamanata kod Mumbaja, Zaveri Bazaa.</s><s>Zatim je počeo (1981) poslovnu suradnju sa starijim bratom.</s><s>Mansukhbhaj Adani je otkupio jedinicu za plastiku u Ahmedabadu i zadužio Gautama za uvoz primarnih polimera za male industrije (1981-1985).</s><s>Na početku firma je djelovala na poljima poljoprivrede i energije ali je se to proširilo na nekoliko drugih sektora (resursi, logistika, energija, vazduhoplovstvo, odbrana).</s>

<s>Gautam Adani je 1988. godine osnovao svoje poduzeće – Adani Exports Limited – što je bila holding firma od Adani Groupe.</s><s>Oko 1991. trgovina osnovnim poljoprivrednim proizvodima, tekstilom i metalima je višestruko nadmašila kapital kompanije tako da mu je Vlada Ahmedabada odobrila ugovor za rukovođenje lukom Mundra.</s>

<s>Holding firma je 2. marta 1993. postala Adani Enterprises Limited, odnosno matična firma cijele grupe.</s><s>U 90-im je Adani upoznao stomatologa Priti Adani iz Mumbaja, koju će oženiti te 1996. imenovati za predsednika Adani fondacije.</s><s>Par će imati dva sina: Karana Adanija i Jeeta Adanija.</s><s>Ogranak firme pod vodstvom Adanijeve supruge će postati jedan od vodećih investitora u obrazovanju države Gujarata sa dugotrajnim nacrtima za školski razvoj djece iz srednjih i nižih društvenih slojeva.</s>

<s>Oko 1996. osnovao je Adani Power Limited, energetski ogranak firme, koji posjeduje veliki broj termoelektraka i time čini prvog privatnog proizvođača toplotne energije u Indiji.</s>

<s>Nakon naglog rasta, firma je doživjela nekoliko padova i kriznih trenutaka.</s>

<s>Dosegla je novi vrhunac oko 2006., što je omogućilo daljnji razvitak na međunarodnom polju, sa preuzimanjem luke Abbot Point i rudnika uglja Carmichael na sjeveroistoku Australije (2006-2010).</s>

<s>Gautam Adani je se nalazio u hotelu Taj Mahal Palace tokom terorističkih napada u Mumbaju od 26. do 29. novembra 2008.</s>

<s>2011. godine je jedan Adanijev brod potonuo iskrcajući nekoliko tona ugljena u more uz obalu Mumbaja, za groznim posljedicama za prirodu okoliša.</s>

<s>Firma je bila pod istragom za podmićivanje carinskih službenika, policije, Državnog odbora za kontrolu zagađenja i drugih državnih organa u Indiji.</s><s>Australijski ogranak firme je optužen za otrovanje rijeke u Zambiji, što je uništilo osnovni prirodni habitat mjesnog stanovništva.</s><s>Adani Group je više puta optužena za iskorištavanje svojih radnika, uključujući iskorištavanje maloljetnika.</s><s>Pored toga, istrage su osumljičile firmu za prikrivanje i pranje novca na takozvanim fiskalnim rajevima (Kajmanski otoci).</s>

<s>Danas (2022) firma ima šest glavna ulagačka ogranka: Adani Enterprises, Adani Ports and SEZ, Adani Total Gas, Adani Green Energy, Adani Transmission, Adani Power.</s><s>Među ostalim, vlasnik je mreže Adanisportsline i ekipe Gujarat Giants koja nastupa u prvoj ligi kabaddija (Pro Kabaddi League), te organizuje maraton u Ahmedabadu.</s>

<s>Spoljašne veze 
 Adani Group
 Adani Foundation</s>

<s>Bilješke</s>

<s>Izvori</s>

<s>Bibliografija</s>

<s>Indijski poslovni ljudi</s>

